Ta inimesed vaid tunnevad, näevad, kuulevad. Viis meelt on hästi korras ja lihased, mis terastrossidena pinguli käsivartel, eeldavad, et nad on head poksijad. Masefield'i suhtumine ainesse on meeleline, võõras on talle intellekti kuiv ja veretu elamine ning liikumine. Sard Harkeris on veri, ja lihased ning nende täiuslikkus annavad talle jõu, mis pole  tavaline kuiv tahtejõud, vaid mingi "ürginimesele omane võrratu elupinge, mis ühtegi vereliblet ei lase suikuda ega laiselda.